Automobili polako ali sigurno postaju integrisani sa mobilnim telefonima
Zahvaljujući standardu za bežične digitalne komunikacije kratkog dometa, nazvanom ”Blutut“ (Bluetooth), mnogi savremeni mobilni telefon
Proizvodjači automobila sve češće opremaju svoje luksuznije modele tom tehnologijom. Drugi sistem koji se polako probija jeste tehnologija za prepoznavanje ljudskog glasa, što znači da je auto u stanju da reaguje na odredjene glasovne komande. I najzad, novi modeli automobila sve češće dolaze sa ugradjenim video ekranima za razne namene. U oko 30 ovogodišnjih modela vozači mogu, ne vadeći telefon iz džepa, da vide svoj telefonski imenik na ekranu u instrument tabli i da biraju broj. U nekim modelima ta komanda može da se da i glasom. Telefon prosledjuje razgovor preko stereo sistema u vozilu i ugradjenog mikrofona, pa vozač ne mora da skida ruke sa volana. Medjutim, ovo se već smatra za ograničen sistem, najviše zbog toga što proizvodjači automobila, iz razumljivih razloga, ne mogu tako brzo da izbacuju sve savremenije modele kao proizvodjači mobilnih telefona. Ali to ne znači da ne razmišljaju o inovacijama. U skladu sa tim, Majkrosoft i Ford upravo su objavili početak saradnje na proizvodnji automobila koji bi sami izbegavali sudare. Tehnologija za to već postoji, a svakim danom postaje sve jeftinija.